|  |
| --- |
|  |

 **REPUBLIKA HRVATSKA**

 **ISTARSKA ŽUPANIJA**

 **GRAD POREČ-PARENZO**

**CITTÀ DI POREČ-PARENZO**

 **Gradonačelnik**

**KLASA:**

**URBROJ: 2163-6-09/01-24-\_\_**

**Poreč-Parenzo, \_\_\_\_\_\_\_ 2024.g.**

 Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“, broj 2/13, 10/18, 2/21 i 12/24), na prijedlog Upravnog odjela za društvene djelatnosti KLASA:……………URBROJ:……………. od ……2024. godine, Gradonačelnik Grada Poreča-Parenzo, donio je

**ODLUKU**

**o izmjeni Odluke o dodjeli učeničkih i studentskih stipendija**

**Članak 1.**

 U Odluci o dodjeli učeničkih i studentskih stipendija (“Službeni glasnik Grada Poreča-Parenzo” broj 8/22 i 7/24), članak 29. mijenja se i glasi:

“Ukoliko se ukaže potreba, korisnici stipendija su dužni nakon završetka školovanja raditi u Gradu Poreču-Parenzo, trgovačkim društvima i ustanovama kojima je Grad Poreč-Parenzo osnivač ili drugim ustanovama u javnome sektoru s mjestom rada na području Grada Poreča-Parenzo, najmanje onoliko vremena koliko su primali stipendiju.

Iz tog razloga dužni su, nakon završenog školovanja/studiranja, javiti se upravnom odjelu nadležnom za obrazovanje najkasnije u roku od 30 dana od dana završenog školovanja/studiranja, a upravni odjel je dužan u daljnjem roku od najviše 30 dana od dana primljene obavijesti, obavijestiti korisnika stipendije da li postoji potreba za njegovim radom.

Ukoliko korisnik stipendije ne prihvati ponuđeno radno mjesto, dužan je vratiti cjelokupan iznos primljene stipendije odjednom u cijelom iznosu ili u najviše onoliko mjesečnih rata koliko su primali stipendiju, te s isplatom početi najkasnije 60 dana nakon odbijanja ponuđenog radnog mjesta, što će biti utvrđeno ugovorom iz članka 22. ove Odluke.

Obveze iz prethodnih stavaka ne primjenjuju se na učenike koji su ostvarili pravo na stipendiju, a koji su nastavili školovanje na visokoobrazovnim ustanovama.“

**Članak 2.**

Ova odluka stupa na snagu osmog dana od dana objave u “Službenom glasniku Grada Poreča-Parenzo”.

 **GRADONAČELNIK**

 **Loris Peršurić**